kardosdrur/scandi-wiki huggingface dataset:
Stenalt-stenen

Stenalt-stenen er en runesten, fundet i Stenalt. Stenen omtales første gang i 1623.  Den blev allerede i Worms tid kløvet og brugt som byggeemne. I 1913 blev et større brudstykke af stenen fundet i en lille stensat rende på afbyggergården Christianslund fra 1865 – under Stenalt. Resten eftersøgtes forgæves. Det bevarede fragment af stenen står på en plæne foran hovedbygningen på Stenalt slot.

Indskrift 

Da stenen er et fragment, er indskriften meget mangelfuld. Indskriften er ordnet i parallelle rækker på det bevarede fragment. Formelt set er det muligt, at indskriftens afslutning læses øft brōðursun sinn, dvs. 'efter sin brodersøn', men da man forventer et navn på den afdøde, er tolkningen af bruþur som personnavn foretrukket.

Kilder 
 Danske Runeindskrifter 
 Jacobsen, Lis og Erik Moltke 1942. Danmarks Runeindskrifter. Text, sp. 156-157. København

Runesten i Danmark
Norddjurs Kommune
Suldrup-stenen

Suldrup-stenen er en runesten, fundet i Suldrup i 1895. Under sit arbejde med udtagelsen og opstillingen af Suldrup-gravstenen blev denne hidtil ukendte sten opdaget "paa Kirkegaarden 10 Al. fra Digets sydlige Mur og 4 Al. fra Vestdigets Mur." Stenen er opstillet på hovedet op ad våbenhusets ydermur.

Indskrift 

Indskriften er ordnet i konturordning begyndende i nederste venstre hjørne og afsluttes med et kort runebånd inden for det første. Stenen er tilhugget, så en del af indskriften øverst i runebåndet mangler. Personnavnet riuskR er ukendt i runestenssammenhæng. Det ret udbredte tilnavn ÓfæigR betyder egl. "den som er bestemt til et langt liv".

Kilder  
Danske Runeindskrifter 
Jacobsen, Lis og Erik Moltke 1942. Danmarks Runeindskrifter. Text, sp. 175-176. København.
Peterson, Lena 2007. Nordiskt runnamnslexikon, s. 171 og s. 301. Uppsala.

Runesten i Danmark
Rebild Kommune
Svenstrup-stenen

Svenstrup-stenen er en runesten, fundet i Svenstrup i 1964. Den blev fundet ved pløjning henover tomten af en ødekirke. Det er uvist, om dette er stenens oprindelige placering, eller om den har været genanvendt som bygningssten i en kirke. Stenen er fundet i det område af Danmark, hvor der er rejst flest runesten i den sene vikingetid omkring 970-1020 e.Kr., nemlig i området mellem Randers, Hobro og Viborg. Her er rejst omkring 30 runesten. Nogle af de nærmestliggende runesten er Spentrup-stenen 1, Glenstrup-stenen 2 og Hobro-stenen 2.

Indskrift 

Indskriften er ristet i konturordning og begynder i nederste venstre hjørne. Den afsluttes med et skriftbånd midt på stenen, som læses nedefra og op. Denne indskriftordning er meget karakteristisk for de runesten, som bliver rejst i årtierne omkring år 1000 og genfindes i vid udstrækning på de skånske runesten. Asved er et sjældent navn i runestenssammenhæng og kendes kun fra en anden runesten i Danmark, nemlig Kolind-stenen. þurkutr kan opfattes både som et mands- (Thorgot) og et kvindenavn (Thorgund). Slutningen af indskriften er omdiskuteret, se Moltke 1976 og Nielsen 1983.

Kilder  
Danske Runeindskrifter 
Moltke, Erik 1976. Runerne i Danmark og deres oprindelse, s. 256f. København.
Nielsen, Niels Åge 1983. Danske Runeindskrifter, s. 174-180. København. 

Runesten i Danmark
Mariagerfjord Kommune
Tågerup-stenen

Tågerup-stenen er en runesten, fundet i Tågerup på Lolland. Stenen blev fundet den 25. marts 1868 på en mark tilhørende Tågerup præstegård (Bjerremark) mellem Hyltofte og Østersøen, ca. 6 km sydøst for Rødby. Den var væltet og lå med indskriften nedad, så denne først blev opdaget, da man havde kløvet og vendt stenen. Stenen er senere blevet sammenføjet og står på siden op ad Tågerup Kirkes våbenhus' yderside.

Indskrift 

Indskriften er ordnet i parallelordning med blandet linjefølge, således at fjerde skriftbånd fra venstre læses først, dernæst femte skriftbånd, tredje, andet og til sidste det første skriftbånd. Ordet þansi er tilføjet uden for skriftbåndet mellem stain og aft. Runeristeren har formentlig glemt at riste det i første omgang.

Kilder  
 Danske Runeindskrifter 
 Tågerupstenen  på Museum Lolland-Falsters hjemmeside
 Jacobsen, Lis og Erik Moltke 1942. Danmarks Runeindskrifter. Text., sp. 267-268. København.

Runesten i Danmark
Lolland Kommune
Tårnborg-stenen

Tårnborg-stenen er en runesten, fundet i Tårnborg på Sjælland i 1874. Museumsprotokollen: "Den laae i Strandkanten af Korsør Nor udfor Lille Taarnborggaards Mark ca. 600 Al. SØ for Taarnborg Kirke og ca. 800 Al. fra Taarnborg Slotstomt. I daglige Vande har Stenen, der laae med Indskriften opad, været overskyllet af Bølgerne. Det er muligt, at den kan have været ført til det Sted, hvor den fandtes, af Is fra en anden Kant af Noret eller nedført fra Lille Taarnborggaards Mark imellem andre Stene". Runestenen har nu plads i Runehallen på Nationalmuseet. Runestenen tilhører en lille gruppe af runesten, som blev rejst i anden halvdel af 1000-tallet i Danmark.

Indskrift 

Indskriften er ordnet i parallelordning og begynder i stenens nederste venstre hjørne. Overfladen på stenen er meget slidt, formentlig som følge af at have ligget i vandkanten, og derfor er der mange lakuner i indskriften. Indskriften nævner formentlig det at gøre bro, hvilket kun kendes fra tre andre runesten i Danmark og Skåne, nemlig den nu forsvundne runesten Ålebæk-stenen på Fyn, Sandby-stenen 3 fra Sjælland og Källstorp-stenen i Skåne.

Kilder  
Danske Runeindskrifter 

Runesten i Danmark
Slagelse Kommune
Tirsted-stenen

Tirsted-stenen er en runesten, der blev fundet i Tirsted på Lolland i 1627. Stenen var oprindeligt muret ind i den sydlige kirkegårdsmur ved Tirsted Kirke, men siges at være flyttet hertil fra en gravhøj, som lå øst for kirken og havde navnet Runestenshøj.

Endnu i 1889 kaldtes en bro mellem Gerringe og Nebbelunde Runestensvad; ved en høj her har Tirstedstenen formodentlig oprindelig været rejst. Med kongeligt reskript fra Christian 5. blev stenen i 1652 krævet til København, men den nåede ikke længere end til havnen i Nysted. Her lå den indtil starten af 1800-tallet, hvor den blev ført til København. I 1817 kom den til Trinitatis Kirkes kirkegård, og i 1867 til Nationalmuseet, hvor den i dag har den centrale plads i Runehallen. Hele den midterste og venstre del af stenen er oversået med skålgruber fra bronzealderen, hvilket viser, at den ca. 2000 år før dens anvendelse som runesten har været anvendt som kultsten. Rammelinjerne afsluttes mod toppen af flettede knuder.

Den 16. februar 2020 blev en nøjagtig kopi af stenen indviet ved Tirsted Kirke. Menighedsrådet har brugt ca. 51.000 DKK på at få den genskabt.

Indskrift 

Indskriften er ordnet i parallelordning over to sammenstødende sider, som tilsammen danner stenens bredside. Indskriften er meget vanskelig at tolke og en endelig tydning er ikke givet. I sekvensen fąink uaiRa tolker Lis Jacobsens det sidstnævnte ord som gen. plur. af verr '(ægte)mand', hvilket forudsætter, at R-runen benyttes for r-runen. Her er Erik Moltkes tolkning fra 1976 fulgt.

Kilder  

Danske Runeindskrifter 
Tirstedstenen  på Museum Lolland-Falsters hjemmeside
Jacobsen, Lis og Erik Moltke 1942. Danmarks Runeindskrifter. Text, sp. 261-264. København.
Moltke, Erik 1976. Runerne i Danmark og deres oprindelse, s. 150-151. København.

Runesten i Danmark
Lolland Kommune
Tryggevældestenen

Tryggevældestenen er en runesten fundet i Tryggevælde ca. 1550. Stenen omtales første gang i 1597, hvor den stod i Tryggevælde borggård,  flyttet hertil ca. 1550 af lensmanden Wobislav Wobitzer. Det siges, at den har stået på en nærliggende høj "Kejserhøjen" eller ved "Kongshøjen" på Hårlev kirkegård. Indskriften nævner en skibssætning, som den givetvis også har været en del af ligesom dens slægtning Glavendrupstenen på Fyn. Runestenen er velbevaret, men er efter indskriften forsynet med fem større huller, som man formentlig har boret, da man ville flytte stenen. Den er rejst af den Ragnhild, som også har rejst Glavendrupstenen på Fyn og formentlig ristet af runeristeren Sote, som vi kender fra tre runesten: Glavendrupstenen, Tryggevældestenen og endelig Rønninge-stenen, som er rejst på det østlige Fyn. Vi kender ikke dem, der er omtalt på runestenen fra de skriftlige kilder, men der er ingen tvivl om, at de har tilhørt stormandsslægter. Det er uklart, hvilken af de to sten, der er rejst først.

Indskriften 

Indskriften er ristet i lodrette bånd, som alle læses nedefra og op. Omtalen af den døde 'få bliver nu født bedre end han' er metrisk formet i stavrim. Den afsluttende forbandelsesformel er næsten den samme som på Glavendrupstenen. Verbet ailti er omstridt, men kan muligvis have noget med en ødelæggelse af stenen at gøre. Ordet 'ræte' er også omdiskuteret, men kan muligvis sættes i forbindelse med dialektordet 'ræde' eller 'skræmsel'.

Billeder

Kilder og eksterne henvisninger 
 Tryggevælde-sten - fra Danske Runeindskrifter 
 Beskrivelse af runestenen på Nationalmuseet
 Jensen, Anette 2008. Ræde – et skræmmeord. Danske Talesprog 9, pp. 104–139.

Runesten i Danmark
Genstande i Nationalmuseet
Faxe Kommune
Vester Tørslev-stenen

Vester Tørslev-stenen er en runesten, fundet i Vester Tørslev i 1870. Stenen blev fundet på en mark i en grøftekant i Gettrup ved den gamle hovedvej mellem V. Tørslev og Gettrup, lidt nord for Glenstrup Sø. Nu har den plads i Vester Tørslev kirkes våbenhus. Vester Tørslev-stenen er fundet i det område af Danmark, hvor der er rejst flest runesten i den sene vikingetid omkring 970-1020 e.Kr., nemlig i området mellem Randers, Hobro og Viborg. Her er rejst omkring 30 runesten. Vester Tørslev ligger mellem Hobro og Randers, og nogle af de nærmestliggende runesten er Svenstrup-stenen og Glenstrup-stenen 2.

Indskrift 

Indskriften er ordnet i bustrofedon, men med blandet linjefølge. Først læses yderste højre tekstbånd nedefra og op, dernæst venstre tekstbånd oppefra og ned, hvor runerne litu : sun er ristet spejlvendt og læses fra højre mod venstre. Til sidst læses midterbåndet nedefra og op. Teksten afsluttes med et kors i toppen af stenen.

Kilder 
 Danske Runeindskrifter 

Runesten i Danmark
Mariagerfjord Kommune
Virring-stenen

Virring-stenen er en runesten, fundet i Virring i 1865. Stenen, hvis runer opdagedes ca. 1865, lå som tærskelsten foran våbenhuset ved Virring kirke, og indskriften er som følge af denne sekundære anvendelse meget slidt. Magnus Petersen blev sendt til stedet og sørgede for at stenen blev udtaget og opstillet uden for våbenhuset. Ved denne lejlighed opdagedes indskriften på toppen af stenen. Nu står den op ad væggen inde i våbenhuset. Stenen har været rejst lidt sydvest for Allingåbro ikke langt fra Øster Alling-stenen.

Indskrift 

Indskriften er ordnet i parallelordning begyndende nederst til venstre. Den afsluttes med en 'Thor vie-formel' på toppen af stenen. Navnet Sasser er en variant af 'Asser' og kendes fra i alt fem danske runesten samt to upplandske. Thor vie-formler kendes fra to andre danske runesten, nemlig Sønder Kirkeby-stenen og Glavendrupstenen; her lyder formlen begge steder 'Thor vie disse runer'.

Kilder  
Om stenen  på  Danske Runeindskrifter
Jacobsen, Lis og Erik Moltke 1942. Danmarks Runeindskrifter. Text, sp. 147-148. København.
Peterson, Lena 2007. Nordiskt Runnamnslexikon, s. 188. Uppsala.

Runesten i Danmark
Randers Kommune
Vordingborg-stenen

Vordingborg-stenen er en runesten, fundet i Vordingborg i beg. 1600-tallet. Stenen blev opdaget, da kansler Christian Friis til Kragerup på en rejse gennem Vordingborg fik øje på den i toldbodens grundmur. Stenen kom til København som følge af det kgl. reskript af 1652 og er en af de tre, som overlevede Københavns brand i 1728. Den blev først opstillet i Rundetårn og i 1867 overflyttet til Nationalmuseet, hvor den nu har plads i Runehallen.

Indskrift 

Indskriften er ristet i parallelorden på to tilstødende sider. De to runer ui og bogstaverne HP nederst på side A er af yngre dato.

Kilder  
Danske Runeindskrifter 
Jacobsen, Lis og Erik Moltke 1942. Danmarks Runeindskrifter. Text, sp. 271-274.

Runesten i Danmark
Stenen
PTT Pattaya Open 2012

PTT Pattaya Open 2012 var en professionel tennisturnering for kvinder, der blev spillet udendørs på hard court. Det var den 21. udgave af turneringen, der er en del af WTA Tour 2012. Kampene blev afviklet i Pattaya, Thailand fra 5. februar til 12. februar 2012.

Finalerne

Damesingle 
Uddybende artikel: PTT Pattaya Open 2012 (damesingle)
 Daniela Hantuchová –  Maria Kirilenko, 6–7(4), 6–3, 6–3
Det var Hantuchova's første titel i 2012 og hendes 5. i karrieren. Hun var også forsvarende mester.

Damedouble 
Uddybende artikel: PTT Pattaya Open 2012 (damedouble)
 Sania Mirza /  Anastasia Rodionova –  Chan Hao-ching /  Chan Yung-jan, 3–6, 6–1, [10–8]

Eksterne henvisninger 

WTA Tour 2012
Copa Sony Ericsson Colsanitas 2012

Copa Sony Ericsson Colsanitas 2012 var en professionel tennisturnering for kvinder, der blev spillet udendørs på grus. Det var den 20. udgave af turneringen, der er en del af WTA Tour 2012. Kampene blev afviklet i Bogotá, Colombia, fra 13. februar til den 19. februar, 2012.

Finalerne

Damesingle
Uddybende artikel: Copa Sony Ericsson Colsanitas 2012 (damesingle)
 Lara Arruabarrena-Vecino def.  Alexandra Panova 6–2, 7–5
Det var Arruabarrena-Vecino's første titel i karrieren.

Damedouble
Uddybende artikel: Copa Sony Ericsson Colsanitas 2012 (damedouble)
 Eva Birnerová /  Alexandra Panova def.  Mandy Minella /  Stefanie Vögele, 6–2, 6–2

External links
Official website

WTA Tour 2012
Lancashire League 1901-02

Lancashire League 1901–02 var den 13. sæson af den engelske fodboldliga Lancashire League. Ligaen havde deltagelse af 13 hold, der spillede en dobbeltturnering alle-mod-alle. Turneringen blev vundet af Darwen FC, som dermed vandt ligaen for første gang.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1901
Fodbold i 1902
Harlekinvagtel

Harlekinvagtlen (Coturnix delegorguei) er en fugleart i familien af fasanfugle. Den findes i Afrika syd for Sahara. Den bliver 16-19 cm lang. Hannerne når en vægt fra 49 til 81 gram, mens hunnerne når en vægt fra 63 til 94 gram. Hunnen udruger de 4 til 8 æg, som hun lægger på 14-18 dage. Hannen bliver i nærheden og forsøger at jage potentielle fjender væk. Føden består af græs- og ukrudtsfrø samt små hvirvelløse dyr.

Galleri

Eksterne henvisninger 
 Kort om vagtlen

Afrikas fugle
Vagtler
Brun vagtel

Den brune vagtel (Coturnix ypsilophora) er en australsk vagtelart, som også findes  på Ny Guinea og i det sydøstlige Indonesien. Den er blevet indført i Fiji og på New Zealand. Den er 17-20 cm lang og vejer 91 gram. Den lægger 7-10 æg, som den udruger på 14 dage.

Eksterne henvisninger 
 Kort information om vagtlen 

Vagtler
Fugle fra Australien
Fugle fra Ny Guinea
Rødbrystet tandvagtel

Rødbrystet tandvagtel (Odontophorus speciosus) er en tandvagtelart, som findes i Bolivia, Ecuador og Peru. Den er 25-27 cm lang. Hannen er kastanjebrun med sort hoved og rødt bryst og mave, deraf navnet. Hunnen har en grå mave, men stadig et rødt bryst. Der er forlydender om, at arten er på tilbagegang, men der hersker stadig forvirring om, hvorvidt arten ikke er truet eller næsten er truet.

Referencer

Eksterne henvisninger 
 Kort information om vagtlen og det faldende antal af individer 
 Tegnet billede af vagtlen

Andesfugle
Topvagtler
Dún Laoghaire

Dún Laoghaire (nogle gange stavet Dún Laoire) er en irsk havneby beliggende i County Dublin, Irland. Byen ligger ca. 12 kilometer syd for Dublin. Byen er det administrative hovedetsæde for Dun Laoghaire-Rathdown county. Fra 1821 til 1921 blev byen officielt kaldt "Kingsown".

Kendte mennesker fra Dún Laoghaire 
 Ronnie Drew irsk sanger
 Bob Geldof irsk sanger kendt fra The Boomtown Rats
 Liam Cosgrave irsk politiker

Eksterne henvisninger 

Byer i Irland
Regions Morgan Keegan Championships and the Cellular South Cup 2012

Regions Morgan Keegan Championships and Memphis International 2012 var en professionel tennisturnering for kvinder og mænd, der blev spillet på hard court. Det var den 37. udgave af Regions Morgan Keegan Championships for mænd og den 27. udgave Memphis WTA International Event. Turneringen er en del både WTA Tour 2012 og ATP Tour 2012. Kampene blev afviklet i Memphis, Tennessee, USA, fra 17. februar til 26. februar 2012.

Finalerne

Herresingle 
Uddybende artikel: Regions Morgan Keegan Championships (herresingle)
 Jürgen Melzer –  Milos Raonic, 7–5, 7–6(4)

Damesingle 
Uddybende artikel: Memphis International (damesingle) 
 Sofia Arvidsson –  Marina Erakovic, 6–3, 6–4
 Det var Arvidsson's anden WTA titel. Hendes først siden hun vandt samme event 6. år tidligere.

Herredouble 
Uddybende artikel: Regions Morgan Keegan Championships (herredouble)
 Max Mirnyi /  Daniel Nestor def.  Ivan Dodig /  Marcelo Melo, 4–6, 7–5, [10–7]

Damedouble 
Uddybende artikel: Memphis International (damedouble) 
 Andrea Hlaváčková /  Lucie Hradecká def.  Vera Dushevina /  Olga Govortsova, 6–3, 6–4

Eksterne henvisninger 
Official site 

WTA Tour 2012
Mørkrygget tandvagtel

Mørkrygget tandvagtel () er en topvagtelart, som findes i Ecuador til det sydvestlige Colombia. Den bliver 24-27 cm. Hannerne vejer 226 gram, og hunnerne 220 gram. Man antager, at der findes mellem 10.000 til 20.000 mørkryggede tandvagtler.

Eksterne henvisninger 
 Kort information om tandvagtlen
 Billeder af den mørkryggede tandvagtel 

Andesfugle
Ecuadors fugle
Topvagtler
Suillaceae

Familien Suillaceae hører til ordenen Rørhatte, og den er udbredt over hele verden med 58 arter.

Kendetegn 
Alle arter i familien har som mange rørhatte et frugtlegeme med rørformede sporegemmer. Slægten Truncocolumella udvikler dog trøffelagtige frugtlegemer. Denne familie adskiller sig fra Rørhat-familien ved, at arterne rummer specielle farvestoffer, der er dannet gennem fenylering af fenoler og kinoner som f.eks. cavipetin, suillin og boviquinon. Sporerne er farvede, glatte og elleiptiske til tenformede.

Økologi 
Hele familien er mykorrhizadannende, men kun i forhold til nåletræer, hvad der også adskiller den fra Rørhat-familien.

 Psiloboletinus med en enkelt art: Psiloboletinus lariceti 
 Suillus
 Truncocolumella

Litteratur 
 H. Besl og A. Bresinsky: Chemosystematics of Suillaceae and Gomphidiaceae (suborder Suillineae) i Plant Systematics and Evolution, 1997, 206, side 223–242

Noter
Ole Gammelgaard

Ole Gammelgaard Nielsen (født 20. november 1965 i Silkeborg) er en dansk tidligere bueskytte, som deltog under Sommer-OL 1988, og Sommer-OL 1992. Han deltog for Danmark og var medlem af Holstebro Bueskytteforening.

I dag, arbejder han som lærer på Storåskolens Måbjerg-afdeling, i Holstebro. Derudover, er han udtaget som træner for det kvindelige danske landshold i bueskydning som har kvalificeret sig til Sommer-OL 2012 . Han var kandidat til at vinde B.T.'s Coachers Pris, i 2003. I 2004 var han af Team Danmark nomineret til titlen som årets træner.

Eksterne henvisninger og kilder 
 

Personer fra Silkeborg
Bueskytter fra Danmark
Deltagere for Danmark ved sommer-OL 1992
Primera Divisió 2011-12

Primera Divisió 2011-12 var den 17. udgave af Andorras Primera Divisió i fodbold på højeste niveau. Sæsonen begyndte den 18. september 2011 og sluttede den 22. maj 2012. 

FC Lusitanos vandt deres første mesterskabet.

Tabel

Mesterskabsrunden

Nedrykningsspil

Nedrykningsplayoff

|}

Fodboldsæson 2011-12
Fodbold i Andorra
Lancashire League 1902-03

Lancashire League 1902–03 var den 14. og sidste sæson af den engelske fodboldliga Lancashire League. Ligaen havde deltagelse af 12 hold, der spillede en dobbeltturnering alle-mod-alle. Turneringen blev vundet af Southport Central FC, som dermed vandt ligaen for første gang.

Efter sæsonen lukkede ligaen, og ni af de tolv hold blev i stedet optaget i Lancashire Combination. Året efter fulgte Workington efter de øvrige ni hold over i Lancashire Combination, og yderligere fire år senere blev også Rochdale optaget i Lancashire Combination.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1902
Fodbold i 1903
Shaka Loveless

Shaka Loveless Grøn (født 5. marts 1984 i Aarhus) er en dansk rapper og sanger. Han er tidligere forsanger i det danske R&B/hiphop band The Gypsies, og musiker i indie rock-gruppen Are We Brothers?. Som solokunstner brød han igennem da han i 2012 udgav platin-singlerne "Tomgang" og "Ikke mere tid". Førstnævnte blev i april 2012 P3s Uundgåelige. Shaka Loveless' debut album af samme navn er lavet i samarbejde med producerduoen Donkey Sound, bestående af Pharfar og Fresh-I og udkom på Universal Music.

Shaka Loveless er født i Aarhus, men er opvokset på Ibiza, i Silkeborg og i Alken ved Skanderborg. Han er søn af en dansk mor og den amerikanske blues-sanger James Loveless, som i mange år har været en del af den danske bluesscene.

Shaka Loveless lavede i samarbejde med Kawamura, Steggerbomben, Klumben, Niklas, Mette Lax, Pato og Pilfinger sangen "Nede med koldskål" der udkom i sommeren 2012.

Efter succesen med det første selvbetitlede studiealbum udgav Shaka Loveless den 3. februar 2014 opfølgeren "Det vi sku' miste".

I forbindelse med Bibelselskabets 200 års jubilæum indspillede Shaka Loveless sangen "Hånd i hånd", hvor overskuddet går til HIV-ramte børn. Shaka Loveless har tidligere arbejdet som pædagog på en institution ved navn Børnehuset. 

Som barnebarn af Vestbirk Højskoles mangeårige forstander, Jens Grøn, har Højskolesangbogen altid fyldt meget i Shakas familie.

Diskografi

Shaka Loveless 
Album

Singler

Gæsteoptrædener

Wazzabi 
Album
 A Bigger Form (EP) (2008)
 Wazzabining (2010)
Singler
 Come Along (2009)

The Gypsies 
Album
 One Hand Up (2007)
 For the Feeble Hearted (2009)

Singler
 "Underground" (2007)
 "Part of Me" (2007)
 "DK" (2007)
 "The Mirror" (2009)
 "American Girl" (2009)

Are We Brothers? 
Album
 "Are We Brothers?"

Sangskriver 
 Wasteland “40000 Feet Off the Ground”
 Infernal: “Can´t Go Back”
 Wafande: “Armen Om Mig Selv”
 Fresh-I: “Blændet Af Natten”
 Benjamin Kissi: ”Makeup Sex" (EP)

Priser 
 Danish Music Awards 2012 - "Årets danske clubudgivelse ("Tomgang") og "Årets danske musikvideo ("Tomgang")"
 Danish Music Awards 2013 - "Årets danske mandlige kunstner"
 Danish DeeJay Awards 2013 - "Årets urban udgivelse ("Tomgang")" og "Årets danske artist"
 Komponisternes Hæderspris 2014

Studie- og livemusiker 
 Outlandish
 Medina
 Kasper Winding
 The William Blakes
 Lasse Boman

Kilder

Eksterne henvisninger 
 
 

 
Sangere fra Danmark
Fuld Af Løgn (album)

Fuld af løgn er et album udgivet af rap gruppen Østkyst Hustlers, og udkom i 1996. Det indeholdt to af gruppens største hits; "Hustlerstil" og "Han Får For Lidt".  

Albummet blev en lige så stor succes som forgængeren, og ved Danish Music Awards i 1997 modtog gruppen adskillige priser, heriblandt Årets Danske Rap Udgivelse og Årets Danske Gruppe.

I februar 2016 modtog albummet syv-dobbelt platin for 140.000 solgte eksemplarer.

Nummeret "Håbløs" er ifølge sangskriveren Peyk den sang, som har betydet mest for ham som person. Desuden udtalte han, at den har meget bred appel, fordi den "er et forsvar for, at det er fint ikke at være forrest".

Spor 
"Bla Bla Bla"
"Hustlerstil"
"Han Får For Lidt"
"Håbløs"
"Ik'S'Meget"
"Penge Ind På Torsdag"
"Buggedibeat"
"Hvor Cool Kan En Hvid Mand Blive"
"Frederiksberg Blues"
"En Latterlig Morgen"
"Hey-Hoh"
"Fuld Af Løgn"

Personel 
 Bossy Bo - rap
 Jazzy H - rap
 Nikolaj Peyk - producer, sampler, beats, arrangement
 DJ Jan - scratch (spor 2, 6, 9 og 10)
 Kruzh'em - scratch (spor 4, 5, 8 og 12)
 Christina Birksø - vokal (spor 2) 
 Ole Jensen - guitar og bas
 Niels Dahl - bas (spor 1 og 4)
 Emil de Waal - trommer (spor 1 og 4)
 Oliver Zahle - trommer (spor 10)
 Kenneth Kikkenborg - lydtekniker og keyboards (spor 2, 10 og 11)

Referencer

Eksterne henvisninger 
 Albummet på bibzoom.dk
 Fuld Af Løgn  på Discogs

Album fra 1996
Østkyst Hustlers-album